LIETUVOS RESPUBLIKOS SEIMO

SVEIKATOS REIKALŲ komitetas

PAGRINDINIO KOMITETO

I Š V A D O S

DĖL LIETUVOS RESPUBLIKOS SEIMO NUTARIMO

„DĖL LIETUVOS RESPUBLIKOS SEIMO VIII (PAVASARIO) SESIJOS DARBŲ PROGRAMOS“

PROJEKTO Nr. XIIP-4089

2016 m. kovo 10 d. Nr.

Vilnius

Komiteto posėdyje dalyvavo: Komiteto pirmininkė Dangutė Mikutienė, Komiteto nariai: Vida Marija Čigriejienė, Antanas Matulas, Irina Rozova, Kazimieras Kuzminskas, Alma Monkauskaitė, Remigijus Ačas, Kęstas Komskis.

Komiteto biuras: Komiteto biuro vedėja J. Bandzienė, patarėjai: K. Civilkienė, D. Šlekytė, E. Jankauskas, padėjėja M. Neverkevičienė.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

Str.	Str. d.	P.

1.	Seimo kanceliarijos Teisės departamentas, 2016-03-07	Projektas iš esmės atitinka Konstituciją, galiojančius įstatymus bei teisės technikos taisykles.	Pritarti

3. Piliečių, asociacijų, politinių partijų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų, komisijų pasiūlymai: nepaskirta.

7. Komiteto sprendimas ir pasiūlymai.

7.1. Sprendimas (pagal Seimo statuto 150 straipsnį. Jeigu siūlomas sprendimas numatytas Seimo statuto 150 straipsnio 1 dalies 3–6 punktuose, pateikiami šio sprendimo argumentai): iš esmės pritarti pateiktam Seimo nutarimo projektui Nr. XIIP-4089 ir Sveikatos reikalų komiteto išvadoms su komiteto pasiūlymu.

7.2. Pasiūlymai

1) Iš III skyriaus ,,LIETUVOS RESPUBLIKOS SEIMO NARIŲ IR LIETUVOS RESPUBLIKOS SEIMO FRAKCIJŲ SIŪLOMI TEISĖS AKTŲ PROJEKTAI“ išbraukti 82 punktą.

Argumentai: Seimo Sveikatos reikalų komitetas siūlo iš Seimo (VIII) (pavasario) sesijos darbų programos išbraukti Eutanazijos įstatymo ir jį lydinčiųjų įstatymų projektus. Komitetas nepritaria eutanazijos įteisinimui. Kiekvienas žmogus turi prigimtinę teisę gyventi žmogiškojo orumo pilnatvėje nuo pat pradėjimo iki natūralios mirties visose gyvenimo situacijose, būdamas ir sveikas, ir ligonis. Valstybės politika yra tokia, kad plečiamos paliatyviosios pagalbos paslaugos ir siekiama užtikrinti orią, saugią senatvę, garbingą mirtį, bet neįteisinti medikų rankomis savižudybės, žmonių žudymo. Neabejotinai reikia ir toliau vystyti paliatyviosios pagalbos programas bei paslaugas, teikiant paliatyviąją pagalbą sergantiems nepagydomomis ligomis, mažinant jų kančią iki gyvenimo pabaigos, neketinant pagreitinti mirties.

Eil. Nr.	Projekto Nr.	Teisės akto projekto pavadinimas	Teikia	Siūlo
82.	XIIP-2071, XIIP-2072, XIIP-2073, XIIP-2074, XIIP-2075, XIIP-2076	Eutanazijos įstatymas ir jo lydimieji teisės aktai	Seimo nariai	LSDPF

8. Balsavimo rezultatai: „už“ – 6, „prieš“ – 2, susilaikė 0.

9. Komiteto paskirti pranešėjai: D. Mikutienė.

10. Komiteto narių atskiroji nuomonė: nebuvo.

Komiteto pirmininkė	Dangutė Mikutienė